中華人民共和國網絡審查

呢篇文或者呢段要 翻譯（或者由 zh:中華人民共和國網絡審查重有好多地方唔通順或者重係國語，唔啱廣東話文法加料）。 請譯佢。
上次編輯：2024年3月7號 02:53。(翻譯指引)
呢篇文可能有原創嘅嘢或者未查明嘅字句。請改好呢篇文，加參考資料。睇埋個討論頁。
呢篇文 需要補充更多來源。 唔該幫手加上多方面嘅可靠來源來改善篇文，查證唔到嘅內容可能會被人質疑或者鏟走。
中華人民共和國網絡審查係指中華人民共和國政府用行政手段審查互聯網內容。因範圍、力度同標準唔同絕大多數國家，所以產生爭議。
中國政府，同埋部分中國人，認為中國執法機關不過係審查網絡中有害信息，同限制違反中國「法律」嘅內容。但有好多人質疑佢哋嘅目的同標準，認為佢唔係為保護兒童同社會安全，而係為咗封鎖新聞言論，侵犯咗言論自由同基本人權，犯咗國家法律同埋國際法。

中國大陸網絡審查嘅背景
截至2004年底，中國互聯網用戶有9400萬（第十五次中國互聯網絡發展狀況統計報告）。中國網民喺屋企上網嘅人數喺世界上嘅排名喺美國之後，排世界第二。中國人上網主要係閱讀信息、玩網上遊戲、網絡交流同交往、收寄電子郵件，利用網絡做生意嘅人數亦穩步增加緊。中國嘅互聯網用戶正以每月5%至6%嘅速度增長，大陸網民人數好快將達到人口嘅四分之一，或者微微超過2億5千萬人左右。有部分專家認為「對於個人通訊同特別係來自海外嘅信息，從建立互聯網嘅第一日起，中國大陸政府就開始咗網絡審查。」近年嚟，多部為互聯網制定嘅法律亦開始喺中國實行。
以互聯網同數碼技術為基礎嘅新媒體畀中國嘅發展帶來機會，但卻為當局嘅言論控制帶嚟挑戰，亦令中國共產黨呢個執政黨同埋中國政府嘅封閉式管理產生咗難題。
2005年4月，由哈佛法學院、劍橋大學同多倫多大學共同組建嘅「開放網絡促進會」（OpenNet Initiative）發表咗一份關於中國網絡封鎖嘅研究報告。報告稱：「中國嘅網絡過濾系統係全世界最發達嘅。比起其他有啲國家嘅類似系統，中國嘅網絡過濾範圍廣，手法細致，而且效果顯著。成個制度包括多層次嘅法律限制同技術控制，牽扯到眾多嘅國家機構，以及成千上萬嘅政府職員同企業員工。」

法律依據同規定
中國對網絡內容進行審查嘅原因同方式係多樣、多層次、跨部門嘅，對網絡嘅審查係從「互聯網接入服務提供者」到「各級人民政府及有關部門」嘅責任。中國對國內網站實行審查嘅具體法律依據請睇外部資料中法規一覽。
主要法律、法規、司法解釋
《全國人大常委會關於維護互聯網安全的決定》
《互聯網信息服務管理辦法》
《互聯網電子公告服務管理規定》
《互聯網站從事登載新聞業務管理暫行規定》
《互聯網出版管理暫行規定》
《互聯網文化管理暫行規定》（2003年7月1號）
《關於網絡游戲發展和管理的若干意見》
《互聯網IP地址備案管理辦法》（2005年3月20號）
《非經營性互聯網信息服務備案管理辦法》（2005年3月20號）
最高人民法院、最高人民檢察院關於辦理利用互聯網、移動通訊終端、聲訊台制作、複制、出版、販賣、傳播淫穢電子信息刑事案件具體應用法律若干問題的解釋
《中國互聯網行業自律公約》（2002年4月24號）
《互聯網站禁止傳播淫穢、色情等不良信息自律規范》（2004年6月10號）
《中國互聯網網絡版權自律公約》
《互聯網著作權行政保護辦法》（2005年5月30號）
《互聯網醫療衛生信息服務管理辦法》
《互聯網葯品信息服務管理辦法》
《計算機信息網絡國際聯網保密管理規定》（2000年1月1號）
《計算機信息系統安全保護條例》
《計算機信息網絡國際聯網管理暫行規定》
《計算機信息網絡國際聯網安全保護管理辦法》
《互聯網上網服務營業場所管理條例》
《關於互聯網中文域名管理的通告》
具體依據條款
2000年12月28號中華人民共和國第九屆全國人民代表大會常務委員會第十九次會議通過嘅《全國人大常委會關於維護互聯網安全的決定》第七條
各級人民政府及有關部門要採取積極措施，在促進互聯網的應用和網絡技術的普及過程中，重視和支持對網絡安全技術的研究和開發，增強網絡的安全防護能力。有關主管部門要加強對互聯網的運行安全和信息安全的宣傳教育，依法實施有效的監督管理，防范和制止利用互聯網進行的各種違法活動，為互聯網的健康發展創造良好的社會環境。從事互聯網業務的單位要依法開展活動，發現互聯網上出現違法犯罪行為和有害信息時，要採取措施，停止傳輸有害信息，並及時向有關機關報告。任何單位和個人在利用互聯網時，都要遵紀守法，抵制各種違法犯罪行為和有害信息。人民法院、人民檢察院、公安機關、國家安全機關要各司其職，密切配合，依法嚴厲打擊利用互聯網實施的各種犯罪活動。要動員全社會的力量，依靠全社會的共同努力，保障互聯網的運行安全與信息安全，促進社會主義精神文明和物質文明建設。
《中國互聯網行業自律公約》第十條
互聯網接入服務提供者應對接入的境內外網站信息進行檢查監督，拒絕接入發布有害信息的網站，消除有害信息對我國網絡用戶的不良影響。
根據公安部33號令《計算機信息網絡國際聯網安全保護管理辦法》第五條規定
第五條 任何單位和個人不得利用國際聯網制作、複制、查閱和傳播下列信息：
（一）煽動抗拒、破壞憲法和法律、行政法規實施的；
（二）煽動顛覆國家政權，推翻社會主義制度的；
（三）煽動分裂國家、破壞國家統一的；
（四）煽動民族仇恨、民族歧視，破壞民族團結的；
（五）捏造或者歪曲事實，散布謠言，擾亂社會秩序的；
（六）宣揚封建迷信、淫穢、色情、賭博、暴力、凶殺、恐怖，教唆犯罪的；
（七）公然侮辱他人或者捏造事實誹謗他人的；
（八）損害國家機關信譽的；
（九）其他違反憲法和法律、行政法規的。
所以就導致喺互聯網上查閱違法信息亦為違法。而呢啲被稱為「法律」嘅文件，本身存喺合法性爭議問題。
法律、法規禁止嘅網絡內容同網絡行為
反對憲法確定嘅基本原則嘅；
危害國家統一、主權同領土完整嘅；
煽動抗拒、破壞憲法同法律、行政法規實施嘅；
泄露國家秘密，危害國家安全或者損害國家榮譽同利益嘅；
煽動民族仇恨、民族歧視，破壞民族團結，或者侵害民族風俗、習慣嘅；
破壞國家宗教政策，宣揚邪教、迷信嘅；
散布謠言，擾亂社會秩序，破壞社會穩定嘅；
宣傳淫穢、賭博、暴力或者教唆犯罪嘅；
侮辱或者誹謗他人，侵害他人合法權益嘅；
危害社會公德或者民族優秀文化傳統嘅；
損害國家機關信譽嘅；
煽動非法集會、結社、遊行、示威、聚眾擾亂社會秩序嘅；
以非法民間組織名義活動嘅；
含有法律、行政法規禁止嘅其他內容嘅。

中國網絡審查嘅措施
1995年以來，中國大陸已經頒布咗60多項法規嚟規範互聯網活動。喺2000年代初政治狀況比較敏感嘅時期，政府要求網管對法輪功同六四等題材嘅政治網站進行嚴格封鎖，對國內日益泛濫嘅色情信息反而重未顯示出足夠嘅關心同重視。自2004年中，呢種情況開始有所改變，有關當局開始大力打擊網上色情。

國家工作人員對內容進行監控
由政府下轄公安部門（主要係網警）、國家安全部門、新聞管理部門、通信管理部門、文化管理部門、廣播電影電視部門、出版部門、保密等部門嘅工作人員監控著大陸嘅論壇、網誌、聊天室同私人嘅即時通訊、電子郵件等互聯網資訊，通常使用域名劫持、關鍵字過濾、網絡嗅探、網關IP封鎖、電子數據取證等技術來過濾、獲取有關情報信息；對過濾內容進行判斷，嚴格禁止、刪除「有害」信息；查禁、封堵同阻斷可能會「利用互聯網造謠、誹謗或者發表、傳播嘅有害信息」。
例如：「煽動顛覆國家政權、推翻社會主義制度」、「煽動分裂國家、破壞國家統一」、「煽動民族仇恨、民族歧視，破壞民族團結」、「竊取、泄露國家秘密」等「有害」信息；邪教、淫穢類信息同埋其它「有害信息」等。
同時對特定人群實行網絡監視，並後台阻斷敏感人士嘅網絡通信。

實施行政處罰同司法追究
各國都對違反網絡相關法律進行處罰同追究，但中國相對更嚴厲，唔單只係發表、制作政府認為不良信息嘅人會面臨處罰，甚至閱覽相關信息者亦可能會被行政處罰，並引發中國國內嘅爭議。同時，由於發表或傳播網絡言論、信息而入獄者（見下文）亦係世界最多。

政府及網評員引導網上輿論
除咗被動噉封網之外，中國政府亦大力發展官方網站，積極進行網上宣傳。香港城市大學嘅李金銓教授說，中國全部網站嘅10%係由政府直接建立同經營嘅，各級政府建立咗多個主要新聞網站。
由半公開同公開（好似江蘇宿遷市）嘅消息，政府招收網絡評論員，由佢哋以普通網友嘅身份，引導「正確導向」，普及「黨同政府嘅方針政策」。
但係，有時佢哋寫出來嘅文章會受到其他網友嘅反對，被其他網友稱之為「五毛黨」。

聘請網絡監督員、微博編輯、網絡保安進行網絡監控
2006年5月，有關部門開始招募網絡監督員，佢哋定期接受相關部門嘅指導，利用業餘時間監察網絡出現嘅「不文明行為、違法同不良信息」，及時通過電話、電子郵件、不定期參加會議等方式向相關單位提出監察意見。
另外部分網絡安全保安分公司招收網絡保安員，網絡保安並無執法權，主要通過網絡監控，為服務單位及時刪除各種不良信息，及時叫停違法行為，向網監部門報警。

實名制與備案
内文：中國網絡實名制
早喺1997年12月11號國務院批准1997年12月30號公安部發布嘅《計算機信息網絡國際聯網安全保護管理辦法》中，第十一條明確規定「用戶在接入單位辦理入網手續時，應當填寫用戶備案表。備案表由公安部監制。」喺1999年下半年——中國大陸喺第一次互聯網高潮時，相關規定開始咗執行，要求通過ISP接入互聯網嘅個人同單位喺公安部門備案，留存個人同單位信息（喺呢個時間之前只係喺ISP留存），或者相關信息由ISP向公安部門提交。2002年后好長嘅時間入邊，相關備案嘅執行弱化。喺2006年7月，重慶市公安局出台咗《關於加強國際聯網備案管理的通告》，要求喺屋企上網須向公安機關備案，如果唔係輕則將被警方警告，重則將被停機半年。雖然早有相關規章依據，但喺新一波嘅網絡言論收縮嘅背景下，呢個規定引發極大嘅關注以及爭議。可能係迫於輿論壓力，呢個《通告》喺之後嘅審核中未予通過。
對網絡接入、網吧、信息發布網站、電子郵件甚至游戲等要求實名備案。特別係2005年2月份以來，信息產業部要求境內所有網站主辦者必須通過為網站提供接入、托管、虛擬主機等服務嘅IDC、ISP來備案登記，或者登錄信息產業部備案網站自行備案。無論係企、事業單位網站，或者係個人網站，都必須喺備案時提供有效證件號碼。
喺中華人民共和國境內提供經營性同非經營性互聯網信息服務，必須以實名制履行備案手續。未經備案，唔可以喺中華人民共和國境內從事互聯網信息服務。

約束ISP、ICP
以法規嘅形式要求互聯網服務提供商（ISP）互聯網內容提供商（ICP）不得制作、複制、發布、傳播任何「有害」信息。如有發現，應當立即停止傳輸，保存有關記錄，並向國家有關機關報告。

網吧管理
中國大陸要求網吧上網者實名登記，同時要求網吧必須安裝「網吧安全管理軟件」。
由國務院制定條例要求網吧經營者：
建立場內巡查制度，發現上網消費者嘅違法行制止並向文化行政部門、公安機關舉報。
核對、登記並保存上網消費者嘅有效身份證件同記錄有關上網信息。

網絡舉報
各級政府同部門都紛紛建立舉報網站及電話，用來接收對政治、色情暴力等有社會危害內容嘅網站進行舉報。例如公安部公開嘅舉報電話係010-65283344、010-65207655，舉報網站係http://www.cyberpolice.cn ；中國互聯網協會嘅違法同不良信息舉報中心http://net.china.cn/chinese/index.htm 。
但係截至2006年4月24號，公安部嘅舉報網站上面只能看到寥寥可數嘅幾條消息，呢個一方面可能係由於網站缺乏適當維護，另一方面可能係當局唔願意公開有關消息。而中國互聯網協會嘅網站則有較多關於已關閉網站嘅消息。

技術手段
中國嘅網絡審查技術已發展到咗一個非常成熟嘅地位，通過多手段、多途徑、多層次、分布式嘅處理，實現咗國家級網關嘅IP封鎖、主幹路由嘅內容監測、域名劫持、內容發布過濾、訪問過濾等功能，將大多數網民能接觸到嘅信息控制喺一個較嚴格嘅水平上。對呢啲審查技術嘅反審查技術參見突破網絡審查。
各種技術手段如下：
國家入口網關嘅IP封鎖
主幹路由器關鍵字過濾阻斷
域名劫持
(以上三類參見防火長城)
內容發布過濾
呢啲係一種預審行為嘅技術，即係過濾詞，例如論壇、聊天室、QQ、TOM-SKYPE等嘅網站或軟件對關鍵字進行預先過濾、延后發布、警告等。
客戶端訪問過濾
「網吧安全管理軟件」之類嘅軟件能過濾50多萬帶有色情同埋認為含有違法嘅內容而被禁止訪問嘅網站等等。

喺商業機構出現嘅政治審查
中國政府採用思科、北方電訊、Sun、3COM同微軟等西方大公司提供嘅技術來封鎖網絡，並命令網絡公司幫助政府過濾「敏感」言論。
微軟喺中國嘅MSN博客空間設置咗過濾器，Google喺其新聞頻道嘅中國大陸版上拿掉咗被中國政府封閉網站內容嘅存檔，Google喺2006年1月推出咗 Google.cn ，任何有違背中國政府嘅內容都被過濾。雅虎中國更被指幫助中國當局調查網上異見人士（睇師濤「非法向境外提供國家機密」案）。
除此之外，亦有唔少公司主動配合。
喺2021年3月，BBC中文網亦訪問咗一個曾經喺微博做過內容審查工作嘅人，佢話自己感覺其實唔係咁好，但入面好多人都只係搵飯食冇乜感覺。呢啲人做審查唔需要乜嘢培訓或者指導手冊，因為喺中國長大嘅人都會明白乜嘢為之中國版政治正確，有時上層亦會指明一啲關鍵字要刪除或者唔可以出街。
另一個例子係字節跳動旗下嘅TikTok，佢哋嘅內容管理員，名義上係進行內容優化，其實已經係將政治審查放咗落去流程入面。

中國網絡審查目標嘅現實局限
有意見認為，中國網絡審查中嘅有下邊呢啲嘅難點：
租用國外伺服器，無法直接查封查辦。
境外伺服器租用費用低廉，而且IP技術複雜，譬如動態網採用「動態IP」技術。而家網監對於這類網站只能用防火長城封網站域名同逮捕人喺境內嘅站長，對於身喺境外嘅站長無可奈何，亦有認為中共實施咗其它手段。
目前針對IP技術複雜：主要採取會員門戶網站封堵形式，推廣終端過濾軟件。
「封網經費」遭貪污，封網工作滯後。
「封網經費」從中央到地方嘅落實工作，出現咗「層層剝削」嘅貪污腐敗情況，經費喺中央落來到地方經過幾個局基本上無幾多錢能夠到地方「基層」嘅網監手裏頭，造成咗基層真正管網監嘅監察人員能動性降低，監察效率降低。
網監人手不足，一個人管上千人上網。
一般一個地方當網監嘅只有上百人，無法對大量嘅上網人群嘅監察做到全面審查，會出現一個人管上千人嘅情況，噉樣難免會有網友成功瀏覽還沒被屏蔽嘅網站而不被網絡監察人員審查。
對加密內容無能為力
https加密技術瀏覽網頁：對加密算法嘅支持，實現咗用戶瀏覽網頁嘅加密。GFW對噉樣嘅對策係實行https證書過濾，不過只對少數網站實行，包括維基百科。
即時通訊/聊天軟件：Skype官方國際版（不包括中文版嘅Tom-Skype），呢個軟件嘅特色就係「文字聊天內容加密」，網監無辦法直接監察用戶聊天內容。MSN、QQ等不加密通訊嘅即時通訊軟件皆喺網監人員直接審查之下。
中國互聯網協會通過對視頻聊天網站、即時通訊工具夜查與監控，顯示有大量違法內容嘅有「碧聊」、「好聊」、「E話通」、「Vagaa哇嘎嘎」與「PP點點通」等。呢啲被點名嘅軟件目前已經或曾經連接困難、無法使用。
非常規審查難度大，破網軟件嘅廣泛傳播。
計算機網絡安全中加密技術被破網組織應用於其開發嘅軟件上，造成咗網監不解密就無法直接審查用戶瀏覽內容嘅困難。
電子郵件審查：主要係依賴防火長城嘅關鍵字封鎖，但因為破網組織發送郵件時將「敏感文字」拆開或加入標點符號，所以重係有大量破網組織嘅垃圾郵件發送到網友郵箱中嘅。
各類破網軟件喺網友間廣泛傳播：譬如無界瀏覽同自由門，造成網監無法咗解使用破網軟件用戶喺瀏覽什么內容，網監對此沒有太多辦法，只係由技術人員喺每年嘅六四事件紀念期間加大對破網軟件封鎖嘅力度，而極景公司對呢件事嘅回應係「無界瀏覽從來未被真正封住過」。

預先審查
其他國家進行嘅網絡審查，多數通過法律方式進行，即指控信息提供者違反某一法律，然後依法加以關閉。這樣，對於不受管轄嘅其他國家嘅網站，網絡審查基本上無能為力。同大多數國家不同，中國嘅網絡審查意喺防止違規信息流入用戶終端，噉雖然不能強制其他國家網站關閉，但依然可以起到作用。

模糊嘅標准
中國網絡審查所使用嘅標准係相當模糊嘅，表現喺違法（規）嘅標准難以把握。比如到咩程度就會「危害國家統一、主權同領土完整嘅」，咩程度又會「擾亂社會秩序」，咩程度又會「破壞社會穩定」，法規上均沒有明文規定。
作為一名國內嘅網絡使用者，很難自我審查有關嘅網絡內容係唔係為「有害信息」、討論嘅內容係唔係會被有關部門認定為「國家機密」、向唔知道嘅多數人表達自己嘅主張係唔係就會構成「煽動行為」。
亦好難預測某一個網站會唔會喺某一天被列入封鎖范圍。如果被列入咗，亦好難知道確實嘅原因。除咗少數特殊嘅例子（例如Google），似乎很少有被封鎖網站解封嘅例子。當然，這種模糊性亦係相對嘅，對於若干敏感話題（比如政治、民主類話題），幾乎可以肯定，只要網站涉及咗這方面嘅內容並達到咗一定嘅人氣，就會好快被封。

程序不透明同缺少救濟性
中國嘅相當多嘅網站由於受網絡審查被關閉或刪除內容，其中部分網站所有者有异議，但難以尋求複議同訴訟嘅途徑。由於監管喺程序上缺少明確嘅界定，邊個實施處罰、被處罰違反乜嘢法律、依據乜嘢進行處罰都難以明確指認。呢種情況喺一啲學術、法律、維權網站上特別突出。

對政治言論較嚴格嘅限制
對於涉及到有關批評中國共產黨一黨執政嘅弊端，其他意識形態嘅宣傳，中共高層領導人犯錯誤嘅內容會予以一尐限制，呢種限制體現喺推行敏感詞匯過濾系統同由中共各級黨委宣傳部具體監督及執行嘅涉及政治內容嘅審核制度。各個網站（根據影響力不同）會採用或接受程度唔同嘅政治敏感詞過濾，過濾嘅結果係任何出現涉及敏感詞彙嘅言論唔可以喺網上發表或被替換發表，個人電子郵件或即時消息會被阻擋或刪除——亦包括一些同政治無關嘅內容。
根據美國哈佛大學法學院《2004－2005年中國互聯網過濾報告》，喺大陸，無法登錄嘅色情網站只係佔10%左右，亦即係話，90%嘅色情網站可以登錄，但係要登錄寫上疆獨、藏獨、六四等政治性網站就難過登天。
哈佛大學教授蓋瑞金（英文：Gary King）等人嘅研究表明，喺中國內地，實際上網民可以好刻薄噉鬧政府、政策同領導人而唔被審查，但係如果有關言論明顯有可能引起真實世界嘅群體事件，或者同經已發生嘅真實世界群體事件有關，噉無論事件本身性質係點，通常都會被清除。例外係，直接講審查人（例如論壇管理員、貼吧吧主等等）嘅，一般會刪嗮。

中國政府嘅立場
中國政府認為由於網絡信息質量同真實性參差不齊，比如反社會主義意識形態、被認為係帶有敵意而建立嘅，具有煽動、顛覆社會主義意識形態嘅內容，喺人民嘅辨別能力唔強嘅情況下，容易受到佢影響同蠱惑；被認為容易腐蝕少年兒童心智嘅色情內容；被認為傳播邪教嘅內容。所以有必要對佢進行管理。中國政府處理呢種問題嘅主要手段係封鎖對呢啲網站嘅訪問。中華人民共和國外交部發言人話，經過外交部嘅調查，呢啲被封鎖嘅網站內容都係唔合法同唔健康嘅，所以封鎖。香港南華早報曾經引用國安部官員嘅話，政府認為：爭取解除網絡封鎖嘅努力係「外國敵對勢力通過互聯網顛覆中國共產黨嘅陰謀。」通常噉樣嘅網站都會涉及六四事件、法輪功（被官方認為係邪教）、色情、暴力等，以及台灣獨立問題同埋西藏、新疆獨立問題等等。對於各界人士嘅諸多指責，政府辯解話由於中國人口眾多，喺統一管制方面有一定嘅困難，只可以用一啲被指矯枉過正嘅方法來對付網絡犯罪。
2006年10月25號，前當時新聞辦公室主任（家陣文化部主任）蔡武喺美國華盛頓發表「中國係自由、民主、法治國家，亦係全世界互聯網最自由嘅國家」等爭議性言論，相對佢嘅官員身分，引起多年來各界人士、諸多官員、媒體同民眾嘅熱議同埋批評到而家都未平息。

反對者嘅觀點
喺中國國內外，好多人認為呢啲措施太嚴厲，阻礙咗信息嘅自由流動，侵犯咗公民嘅言論、通信、知情權利，限制咗因特網本應具有嘅言論自由同民主精神，噉嘅做法會影響中國嘅互聯網發展，不利嗰啲發表獨立見解同思想嘅網站，同時呢啲做法亦迫使一些打「擦邊球」嘅網站只能通過外逃嘅方式來獲得生存空間。有人引用《世界人權宣言》 同《公民權利同政治權利國際公約》來維護網上發表文章嘅權利。
同時反對者認為，審查手段會造成災難，比如喺SARS事件初期，政府喺網絡上嚴格禁止疫情嘅發布與討論，導致疫情嘅進一步擴大同產生更多嘅傷亡。
不少法規招致批評與反對，公安部33號令第五條認為「通過互聯網……閱讀……不法……內容」為非法，由此導致兩名瀏覽黃色網站嘅人員被公安部門抓捕同處罰，這一事件引起激烈爭論，不少人認為其遠甚於清朝文字獄，建議對此規定進行違憲審查。
針對網吧嘅嚴格管理，許多人認為阻礙咗這一行業嘅發展同國人利用網絡嘅機會，特別係對於12點以后夜間停止營業同上網吧者必須出示身份證嘅規定，受到激烈爭議，認為噉同保護未成年人無必然因果。有言論認為一些部門為咗增加一些官方產品，例如軟件同防火用具嘅銷量而提高許可標准。規范化過程中數以萬計嘅網吧因此被關閉。
亦有意見認為，中國嘅網絡審查由於其標准嘅模糊性同預先審查，對網絡自由構成嘅威脅同其他國家實行嘅事後審查係有好大區別嘅。批評者嘅意見主要集中於預先審查，而唔係依法進行嘅對違法網站嘅懲罰同關閉行動。

其它人嘅觀點
網絡審查使互聯網內容喺一定程度上得到咗淨化，亦喺一定程度上避免咗未成年人沉迷網絡色情所造成嘅不良影響。雖然部分學術商業網站並未被封鎖，但係諸如CNN/BBC以及一啲被認為可能散布對中國中央政府不利觀點嘅新聞媒體網站無法被訪問同瀏覽亦產生咗爭議：喺呢個問題上有啲人認為，CNN/BBC等網站嘅言論有失公允，對中國嘅一些報道可能帶有偏見，係需要進行審查嘅；但亦有人認為，審查嘅同時對國人從其它觀點正常觀看新聞事件同埋相關評論造成咗極大嘅影響。
大多數中國公民認為，網絡審查係妨害個人自由嘅，係對個人人權嘅極大侵犯，但由於大陸學生習慣咗政府嘅高壓政策，喺普遍嘅、大量嘅大陸學生人群中對政治漠不關心，生活中極少有人談起政治，甚至大多數人連自己所在地嘅領導人都並唔係好清楚。所以好少有人能注意到呢種網絡審查。至於色情網站，目前測試結果係國外大多數嘅情色網站都係可以訪問嘅，被封查嘅只係政治站點。而且國內情色內容嘅主要傳播途徑係各類P2P軟件，你幾乎可以喺上面搜索到所有國外黃色網站需要付費下載嘅內容，而且呢度並唔禁止未成年人下載。由於大多數中國地區網絡對流量並未限制，所以BT等下載方式極其普遍，這喺一定程度上亦促進咗黃色內容嘅普及。
一些人認為由於各類破網軟件嘅流行，中國大陸政府一貫嘅官僚低效嘅作風亦喺一定程度上使所謂嘅網絡審查失去意義。有人認為，連網警自己都可能唔會相信呢啲審查真係有用，呢啲只係一個程序嗟。但亦有相當多嘅人認為中國政府喺嚴厲執行網絡審查，呢類審查嘅目的在於阻止大多數網民接觸當局認定唔合適嘅信息。

雙重標準嘅觀點
值得注意嘅係，一些批評者一方面批評中國執法機關嘅網絡審查，另一方面又責怪中國未對批評者反對嘅內容進行審查。例如，美國前駐華大使批評話，中國應該對網絡簽名反對日本加入安理會常任理事國嘅行為進行審查，佢甚至要求封鎖嗰啲網站。佢批評講，中國允許網絡簽名反日入常嘅網站運行同咁多人反日係具有諷刺嘅同可恥嘅。有人據此認為，部分批評者嘅觀點係自我矛盾嘅，佢哋採用雙重標準。對嗰啲他們支持嘅內容，如對自己或自己所支持嘅組織不利嘅，他們批評審查；對嗰啲他們反對嘅內容，如某政府迫害或鎮壓對其喺網絡中有異見人士嘅行為，佢哋就又批評唔審查。因此，呢類持有雙重標准嘅人嘅出發點值得懷疑，究竟係真係為咗網絡自由，定係別有目嘅。
但亦有人認為，這種雙重標準嘅指責係移的就矢，他們既無證明支持同反對審查嘅係同一人或組織，亦無證明支持同反對嘅係同一審查行為。亦有人認為，即使能證明這兩點，亦可提出如下辯護：如果認可咗目前無可能很快改變嘅審查嘅現實，噉由於審查本身表達咗審查者（即中華人民共和國官方）嘅觀點，就可以根據審查嘅尺度對此加以批評，跟住要求佢進行調整（噉往往涉及外交關係），但呢個同喺根本上反對審查嘅立場並唔沖突。簡而言之，呢種觀點就係：最好乜嘢網站都唔封，要封就應該對未被封而會影響外交關係嘅網站承擔起相應嘅責任，而唔係以「純粹民意唔代表政府立場」來推卸。

網絡審查嘅一啲個案及影響
中國政府對網絡內容進行審查係基於中國社會制度嘅特殊性，部分民眾對此持支持態度，同時亦有持相反意見嘅人士。喺執政黨觀點同部分民眾看來，基於維護社會政治穩定及政治不被外國各方唔同勢力影響嘅考慮，中國實行呢套制度係有一定必要性嘅，但係亦產生咗一定消極影響。喺追求言論自由嘅國內外民眾看來，由於中國係世界上僅存嘅幾個實行社會主義及一黨專政制度嘅國家，網絡審查係有意識嘅政治操縱。

對言論嘅審查及影響
北京制定咗一套要求網絡出版商自我審查嘅規定，違反規定嘅懲罰可能係關閉網站。與此同時，一些跨國公司、政府部門、大學同其它組織簽署咗由中國互聯網協會起草嘅《中國互聯網行業自律公約》。簽署者同意禁止「制作、發布或傳播危害國家安全同危害社會穩定嘅有害信息」。好多公司嘅搜尋器可以有效過濾含有「人權」、「法輪功」同「1989天安門」等通常被北京認為具有違法內容嘅大部分網站。

對司法嘅影響
多人因喺網上發表傳播反對批判政府嘅文章、信息而被控煽動顛覆國家政權罪並逮捕。但相當多人認為煽動顛覆罪范圍過大、無煽動對象亦能入罪、相關行為如顛覆批評標准模糊、缺少司法解釋、給予政府空間過大。2001年有多人發表網絡言論因這一罪名而被逮捕，就此多位學者同律師上書人大要求限制或取消這一罪名，喺2003年，多名學者同法律人士簽名要求人大就這一罪名進行司法解釋。

對公民喺網絡上工作學習交流嘅影響
關鍵字過濾，為國內嘅相當多嘅科研人員，大學師生嘅正常科研工作帶來咗好大嘅影響，正常嘅關鍵詞搜索可能被重置，並喺隨後嘅幾分鐘內相關網站被封之後冇辦法再次瀏覽到。呢啲影響被認為給經常需要到國外技術網站、搜索引擎網站、數據庫網站搜索信息嘅國內科技人員帶來咗相當大嘅困擾。為咗避免過濾系統嘅干擾，啲人諗出咗一啲對策，比如拆字法，同音異型字替代法，符號插入法等等，形成咗中國網絡上特有嘅人文景觀。

對往返深港學童嘅影響
内文：深港學生跨境上學問題
由於中國大陸當局封鎖連往香港嘅網站連線，對不少往返深港兩地嘅學童影響好大。佢哋喺使用深圳屋企度嘅網絡連線時，唔單只有好多網站都被屏障咗，就連學校嘅內聯網站亦喺屏障之列。由於現時香港大多數學校都要求學生登入各個網上學習平台去完成課業，呢啲屏障措施對學生嘅學習造成打擊。而學校方面，為咗適應這差異，亦要調配額外資源，讓學生喺離開學校返回內地嘅家前，能夠喺學校先行完成所有網上課業。
對於較高年級嘅學生，由於佢哋喺內地嘅連線所能夠搜尋到嘅內容比喺香港生活嘅學生為少，這亦影響到佢哋喺功課方面嘅質素：一方面佢哋嘅作業缺乏多方面嘅觀點；另一方面，內地網站嘅抄襲風氣熾烈，亦間接對學生嘅資訊素養造成不良嘅影響。

對香港地區嘅影響
因為中國大陸網絡審查嘅模糊性，中央政府對網路資訊嘅管制，被懷疑好多時候所產生嘅影響唔只對內地有效，而係不時都會影響到其他地區。例如：2005年1月22號凌晨，喺香港嘅不同網路都不約而同嘅不能存取《大紀元時報》（同法輪功相關嘅報紙），而佢嘅IP位址就被挾持同重定向到其他唔相關嘅網站度（喺 i-cable 嘅線路被導往日本一家叫柴田嘅家具店，教育學院嘅線路則被導往新英格蘭一個曲棍球嘅網站），呢件事被好多香港居民認為同中央政府嘅審查有直接關係。
此外，中央方面過去曾多次為咗防止內地網民前往香港BBS或網站，從而獲得香港實況或海外事件非官方版本，曾經多次喺有爭議事件發生嗰陣(主要以香港政治事件，譬如香港七一遊行；或者國際事件中情況與中央政府所述口徑不一，如中美軍機相撞；或盛傳國內政治情況有變時)。以香港著名嘅BBS香港網站為例，有多方消息確稱於多次不同時期，由中國官方或所屬機構發出而對其伺服器及 DNS Server 進行攻擊，使內地、香港或海外嘅用戶都無法通過正常途徑連往該站。並且即使站長多次改變使用嘅線路，亦未能改善被攻擊嘅情況。部分與中央立場有異嘅香港政黨網站或中立嘅論政、新聞網站亦有相同情況。另外，喺香港亦有時無法連上 www.google.com；反而 www.google.com.hk 任何時候都可以連上。噉亦被認為與中央政府封禁與 google 協議有關，干擾咗 google.com 喺香港嘅連結。

被管制或限制嘅網站
中國嚴格限制國內一些影響穩定嘅學術、思想、維權網站，部分國內公網BBS與學術思想維權網站被關閉或限制功能，例如：2000年3月31號中國政府關閉由黃琦創辦嘅大陸網站；關閉《公民維權網》《憲政論衡》等網站；中國大陸部分高校 BBS 只對校內 IP 開放。中國亦限制咗一些有明顯過激行為嘅網站嘅活動。例如關閉咗部分激進反日網站、一些有嚴重排外傾向嘅網站、曾經喺1999年發動網民攻擊美國網站嘅中國黑客聯盟同中國紅客聯盟等。
國內好多色情嘅論壇或網站亦被取締或者被封鎖，部分人士認為佢審查力度遠不如政治網站。
所有境外嘅民運及法輪功網站、台灣嘅大多數政府網站論壇同埋部分境外宗教網站被封鎖。對產生重大影響嘅國外內容發布網站（比如Wiki、網志、聊天室、論壇、個人主頁等服務提供網站），亦成日被封鎖，或者限制同中國網絡審查有衝突嘅部份功能。例如搜索引擎 Google 喺2002年曾經一度被封鎖長達 10 日，至今部分功能如網頁快照被限制。
所有網站都受到關鍵詞過濾嘅影響，出現有時候無法訪問（比如Gmail）。呢啲過濾係雙向嘅，亦即係話，國內含有關鍵詞嘅網站喺國外訪問唔到，國外含有關鍵詞嘅網站喺國內一樣訪問唔到。

中國大陸被限制與關閉嘅嘅網站
參見：中華人民共和國被限制與關閉嘅網站列表
有較大影響嘅被關閉網站：
《天網尋人》（境外稱六四天網）同埋佢嘅走向論壇（黃琦主持，2000年3月31號被永久關閉）；
北京大學一塌糊塗BBS（永久關閉）；
燕南網及其BBS喺2005年9月30號關閉；
世紀中國及其所屬嘅BBS（永久關閉）；
思想嘅境界（已關閉，南京大學李永剛建立嘅個人學術網站，作者聲稱個人原因關閉，但仍有人認為佢受到某種壓力）
學而思BBS（關閉）
憲政論衡（關閉）
公民維權網（數次被關閉）
「觀點」論壇（數次重開關閉）
中國工人網、工農兵BBS、共產黨人網，這三個左派網站喺2006年兩會前被北京市新聞辦公室網絡宣傳管理處關閉，理由係資金不足。
進行限制嘅網站：
清華大學水木清華BBS（已被限制為校內訪問，校外訪問實行實名制）；
南京大學南大小百合BBS（已被限制為校內注冊，實行實名制，校外只能瀏覽）；

被限制國外網站
參見防火長城相關章節
大多數國外政治類網站都被封鎖或干擾，引人關注嘅有：
六四天網，呢個係中國大陸首家綜合性人權組織中國天網人權事務中心官方網站。
中國數字時代，呢個係伯克萊大學新聞學院關於中國新聞嘅集成網站。
維基媒體嘅所有語言同所有項目網站。參見中國大陸封鎖維基媒體事件。
Google嘅部分功能；Google嘅Blogspot域名（抽封）。；Google收錄嘅位於Usenet上嘅部分新聞組；網頁快照功能；
BBC中文網；美國之音；德國之聲中文版喺部分地區不能訪問；自由亞洲電台；聯合新聞網（聯合報系）；中時電子報；
Flickr 可以登錄，但登錄後睇唔到相，據稱係由於防火牆過濾咗 Flickr 圖片顯示嘅域名 farm1.static.flickr.com 同 farm2.static.flickr.com。封禁原因目前不明，有網友猜測為成都晚報六四廣告事件同廈門PX項目游行事件所致。

因中國網絡審查被捕同判刑公民
据法國嘅無國界記者(Reporters Without Borders)組織稱，因從事互聯網活動而被監禁嘅中國人目前已經從2001年時嘅3人躍升至咗2007年嘅65人。下面係部分因網絡言論被監禁嘅公民：

2001年以及以前
林海 1998年被捕，以「煽動他人顛覆國家」罪名入獄兩年。
黃琦 2000年6月3號被捕，判處有期徒刑5年。
蔣世華 2000年8月16號，以「危害國家安全罪」被拘捕。2000年12月，以「煽動顛覆國家政權」罪被判處有期徒刑2年。
綦彥臣 2000年9月被判「顛覆顛覆國家政權」罪，判入獄四年。

2003年
陶海東 2003年1月「煽動顛覆國家政權」七年有期徒刑。
蔡陸軍 2003年3月3號被「批捕」，後嚟用涉嫌煽動顛覆國家政權罪起訴，判刑三年。
羅永忠 2003年10月因煽動顛覆國家政權罪被判處有期徒刑三年。
杜導斌 2003年10月29號被拘留，煽動顛覆罪被判四年，緩期執行。
羅長福 2003年3月13號，因網上呼籲釋放劉荻以「煽動顛覆國家政權罪」被捕，11月被判三年。
顏均 2003年12月8號煽動顛覆判處兩年徒刑。
李志 2003年12月10號顛覆罪判處八年徒刑。
王小寧 2002年9月1號因涉嫌「煽動顛覆國家政權」，被北京市國家安全局刑事拘留，2002年9月30號被逮捕。2003年9月12號，以「煽動顛覆國家政權罪」 判處王小寧有期徒刑10年，剝奪政治權利兩年。

2004年
馬亞蓮 2004年3月16號被上海警察處以勞動教養一年半。
趙岩  2004年9月17號被中國國安局以泄露國家機密罪逮捕，至2005年12月未判決，重關押緊。
鄭貽春 2004年12月3號被捕。2005年9月22號以"煽動顛覆國家政權罪"，判處有期徒刑7年，剝奪政治權利3年。
師濤 2004年11月24號被捕，最后以"非法向境外提供國家機密"罪判處10年有期徒刑。

2005年
張林 2005年7月28號判決有期徒刑5年。
李建平 2005年5月26號被拘留，6月30號以「涉嫌誹謗」為由被批捕，後更改為「涉嫌煽動顛覆國家政權罪」。
許萬平 2005年4月30號被刑事拘留，2005年12月21號因顛覆國家政權罪，判處有期徒刑十二年，剝奪政治權利四年。
任自元2005年5月10號喺江蘇省南通市被拘留，2005年6月17號以涉嫌顛覆國家政權罪逮捕。2006年3月17號以顛覆國家政權罪被判處有期徒刑10年，剝奪政治權利三年。
李元龍（筆名：夜狼）因涉嫌煽動顛覆國家政權罪於2005年9月9號被貴州省國家安全廳刑事拘留，2005年9月23號被貴州省國家安全廳監視居住，2005年9月28號經貴州省人民檢察院決定批捕，2006年7月13號被當地法院判處有期徒刑兩年。

2006年
5月12號河北維權人士郭起真被警方逮捕，8月底以喺網站發表文章涉嫌「煽動顛覆國家政權」正式起訴。
8月11號，昝愛宗因網上發文關注蕭山事件，被杭州當地公安以「散布謠言」行政拘留7日。
10月25號，李建平被山東省淄博市法院以「煽動顛覆國家政權」罪名判刑3年。
8月15號，高智晟被秘密拘捕，9月21號，以「煽動顛覆國家政權罪」被正式拘捕。12月21號，北京市第一中級人民法院以煽動顛覆國家政權罪判處高智晟有期徒刑三年、緩刑五年。
9月6號，張建紅被「煽動顛覆國家政權」罪刑事拘留，2007年1月12號不公開審理，一審判處六年徒刑。